Diari Oficial de la Generalitat Valenciana


Sumari del DOGV 3208, del 23-03-1998 (1998/1551)

Aprovació del Projecte d'Urbanització de la Unitat d'Execució número 1 del Pla Parcial Lledó-2, corresponent al sector 4 del Programa d'Actuació Urbanística Lledó.
-------------------------------------------------------------------------------------------------------------------------------------------------------------------

### Dades del document

Número de DOGV
:   3208

Data del DOGV
:   23-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1551


Organisme emissor
:   Ajuntament de Castelló de la Plana

Tipus de document
:   Anunci

Aprovació del Projecte d'Urbanització de la Unitat d'Execució número 1 del Pla Parcial Lledó-2, corresponent al sector 4 del Programa d'Actuació Urbanística Lledó. [1998/A1551]
  
L'Ajuntament de Castelló de la Plana, en la sessió plenària de data 23 de desembre de 1997, adoptà el següent acord:
  
«Vist l'expedient que s'està tramitant per a aprovar el Projecte d'Urbanització de la Unitat d'Execució número 1 del Pla Parcial Lledó-2, corresponent al sector 4 del Programa d'Actuació Urbanística Lledó, siti entre el carrer en projecte, prolongació del carrer d'Osca, carrer 243, carrer Rosa María Molas i camí de la Plana, i els següents
  
Antecedents
  
1. En data 25 d'abril de 1997, l'Ajuntament en ple acordà d'aprovar el Programa d'Actuació Integrada per al Desenrotllament de la Unitat d'Execució número 1 del Pla Parcial Lledó-2, corresponent al sector número 4 del Programa d'Actuació Urbanística Lledó, i d'adjudicar l'execució del Programa a les mercantils Calviga, SA, Promojucar, SA, Renos, SL, i Harbo, SA.
  
2. En data 18 de juny de 1997, les esmentades empreses presentaren a aquest Ajuntament el projecte d'urbanització dels terrenys inclosos a la unitat d'execució esmentada abans, amb un pressupost de 381.216.159 pessetes, als efectes d'exposició al públic.
  
3. En data 8 de juliol de 1997, el notari d'aquesta ciutat, Enrique Ferrero María, protocol·litzà el projecte d'urbanització mitjançant una acta i durant el termini de 20 dies es va exposar al públic, a efectes d'al·legacions, mitjançant anuncis en el Diari Oficial de la Generalitat Valenciana número 3.057, de 14 d'agost de 1997, i en el periòdic Levante de Castelló el 13 de juliol de 1997, i es remeteren aquests avisos a les persones interessades.
  
4. L'enginyer municipal de camins, l'arquitecta municipal dels Serveis d'Enginyeria i l'enginyer municipal agrònom han emés un informe d'aquest projecte, on advertiren diverses deficiències, les quals, posteriorment, s'han solucionat segons consta en l'expedient.
  
5. Els senyors Jorge Tegedor del Valle i José Maria Nebot Llombart hi han presentat al·legacions durant el termini reglamentari.
  
Per tot açò i, tenint en compte que:
  
I. Els Serveis Jurídics d'Urbanisme han emés un informe de les al·legacions formulades, i del qual es desprén que:
  
1. No és aquest el moment del procediment adequat per a variar el traçat de la prolongació del carrer d'Osca, tal i com hi proposa el senyor José María Nebot Llombart, ja que aquest traçat figura en el pla general i en els documents de planejament aprovats per l'Ajuntament.
  
2. Els perjudicis que es puguen causar a l'interessat com a conseqüència de l'enderroc d'edificacions s'hauran de compensar en el compte de liquidació de la reparcel·lació, per la qual cosa és procedent desestimar l'al·legació.
  
Igualment, quant a l'al·legació formulada pel senyor Jorge Tegedor del Valle, l'informe emés considera que:
  
1. Les empreses a les quals l'Ajuntament atorgà la condició d'urbanitzadores del Programa d'Actuació Integrada per al Desenrotllament de la Unitat d'Execució número 1 del Pla Parcial Lledó-2 han exposat al públic el projecte d'urbanització. És indiferent per a la correcta tramitació qui haja requerit al notari per a efectuar els avisos a particulars i anuncis.
  
2. Dels articles 46 i 47 de la Llei Reguladora de l'Activitat Urbanística, es desprén la possibilitat que una persona formule una alternativa tècnica de programa i una altra persona presente una oferta juridicoeconòmica i siga seleccionat urbanitzador qui no haja presentat cap alternativa tècnica.
  
3. L'àmbit del projecte d'urbanització és diferent al del Pla Parcial d'Execució número 1 i perquè la urbanització del carrer d'Osca es realitza atenent els criteris marcats per la llei.
  
4. L'import de l'oferta aprovada és superior al pressupost del projecte d'obres, atés que en l'oferta, a més de les obres d'urbanització, s'inclouen les indemnitzacions, honoraris, despeses generals, etc.
  
5. El pressupost dels exemplars dels projectes exposats al públic coincideix, i no obstant això, el pressupost total es desglossa en altres parcials.
  
6. el Programa d'Actuació Integrada Lledó-2 fou inscrit per la Conselleria d'Obres Públiques, Urbanisme i Transports en data 1 de setembre de 1997, tal i com consta a l'expedient, per la qual cosa pertoca desestimar l'al·legació.
  
II. L'article 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, estableix que els projectes d'urbanització per a actuacions integrades se sotmetran al procediment d'aprovació propi dels programes i l'article 48 permet la tramitació simplificada.
  
III. L'article 59.2 de l'esmentada norma determina que quan es tracte de projectes d'urbanització, de programes o de plans als quals resulte impossible aplicar la regla anterior per mancar de normes urbanístiques, l'entrada en vigor o la seua executivitat es produeix amb la publicació de l'acord aprovatori, en què es faran constar aquestes circumstàncies i és improcedent publicar l'aprovació definitiva municipal fins que arribe una còpia diligenciada del pla, programa o projecte a la conselleria competent en urbanisme.
  
Per tot açò, i vistos l'informe emés amb aquesta finalitat i els preceptes abans esmentats, a proposta de la Comissió Informativa d'Urbanisme i Obres s'acorda:
  
Primer
  
Desestimar les al·legacions formulades pels senyors Jorge Tegedor del Valle i José Maria Nebot Llombart, pels motius exposats abans.
  
Segon
  
Aprovar el Projecte d'Urbanització de la Unitat d'Execució número 1 del Pla Parcial Lledó-2, corresponent al pressupost de 019.837.306 pessetes.
  
Tercer
  
Remetre el Projecte d'Urbanització a la Conselleria d'Obres Públiques, Urbanisme i Transports.
  
Quart
  
Publicar l' aprovació definitiva en el Butlletí Oficial de la Província.»
  
Contra l'acte que es publica, qualsevol persona interessada podrà interposar un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, que es comptaran a partir de l'endemà de la seua publicació, d'acord amb el que estableix l'article 52 de la Llei 7/1985, de 2 d'abril, Reguladora de les Bases de Règim Local, i l'article 58 de la Llei de 27 de desembre de 1956, Reguladora de la Jurisdicció Contenciosa Administrativa, sense perjudici d'utilitzar qualsevol altre recurs que considere convenient. La interposició d'aquest recurs contenciós administratiu requerirà la comunicació prèvia a aquest Ajuntament, de conformitat amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La qual cosa es fa pública perquè se'n prenga coneixement, a efectes d'executivitat, i s'adverteix que el Projecte d'Urbanització de la Unitat d'Execució número 1 del Pla Parcial Lledó 2, corresponent al sector 4 del Programa d'Actuació Urbanística Lledó tingué entrada a la Conselleria d'Obres Públiques, Urbanisme i Transports el dia 22 de gener de 1998; tot açò en compliment de l'article 59, punts 2 i 3 de la Llei Reguladora de l'Activitat Urbanística.